01262003 | Jaarboeke 2016 | Universiteit van Pretoria
Program: DMus Komposisie
01262003 Fakulteit Geesteswetenskappe
Die program is toegespits op komposisie. Die graad word ook toegeken vir oorspronklike skeppingswerk.
Minstens 65% vir die verhandeling in die verwante magistergraadprogram wat met die spesifieke doktorsgraadprogram artikuleer. Kandidate moet ook 'n komposisie-portefeulje vir evaluering voorlê voor toelating tot die program.
'n Aanvaarbare vlak van taalvaardigheid in Afrikaans of Engels word vereis.
Studente vir 'n DPhil- DLitt- of PhD-graad moet:
(i) 'n goedgekeurde navorsingsvoorstel indien voor registrasie vir 'n bepaalde graadrigting. Indien die voorstel nog nie goedgekeur is nie registreer 'n student vir die Doktoraal Voorbereidend (Kode: 01283000). Die interimregistrasie van maksimum een jaar word na volle registrasie vir die spesifieke doktorale studie omgeskakel sodra die navorsingsvoorstel deur die departementele navorsingskomitee goedgekeur is;
(ii) 'n navorsingsvoorstel in die jaar van interimregistrasie indien wat handel oor 'n toepaslike navorsingsonderwerp wat deur die departementshoof van die departement waar die studie onderneem word goedgekeur is. Die navorsingsvoorstel vir die proefskrif moet deur die departementele navorsingskomitee goedgekeur word en by die Nagraadse en Navorsingsetiekkomitee van die Fakulteit Geesteswetenskappe ingedien word vir finale goedkeuring alvorens met die navorsing voortgegaan kan word;
(iii) 'n proefskrif oor die goedgekeurde navorsingsonderwerp vir eksaminering indien;
(iv) 'n mondelinge doktorale eksamen slaag alvorens die graad toegeken sal word. Die doktorale eksamen wat ook die formaat van 'n verdediging van die proefskrif of seminaar kan aanneem word voor 'n paneel eksaminatore gedoen wat deur die Dekaan in oorleg met die departementshoof studieleier en navorsingskoördineerder aangestel word.